পালতোলা যুগের সময়, কর্ভেট ছিল ফ্রিগেটের থেকে আকারে ছোট ও একটি কামানবাহী ডেকযুক্ত যুদ্ধজাহাজ। এরা স্লুপস-অফ-ওয়ারের সাথে ঘনিষ্ঠভাবে সম্পর্কিত ছিল। কর্ভেটের মূল ভুমিকা ছিল উপকূলীয় টহল, ছোটখাটো যুদ্ধে লড়াই, বড় নৌবহরকে সমর্থন দেয়া এবং পতাকা-প্রদর্শন মিশনে অংশগ্রহণ করা। ইংরেজ নৌবাহিনী ১৬৫০ এর দশকে ছোট যুদ্ধজাহাজ ব্যবহার করা শুরু করলেও, এদেরকে কর্ভেটের বদলে স্লুপ হিসেবে অভিহিত করত। কর্ভেটের প্রথম উল্লেখ পাওয়া যায় ১৬৭০ এর দশকে ফরাসি নৌবাহিনীতে, সম্ভবত সেখান থেকেই এই শব্দটির উৎপত্তি। ফরাসি নৌবাহিনীর কর্ভেটগুলো সময়ের সাথে উন্নত হতে থাকে এবং ১৭৮০ দশকের মধ্যে এগুলো প্রায় বিশটি কামানবাহী জাহাজে পরিণত হয়, যা ছিল ব্রিটিশ নৌবাহিনীর পোস্ট শিপ এর প্রায় সমতুল্য। ব্রিটিশ নৌবাহিনী ১৮৩০ এর দশকের আগে এই শব্দটি গ্রহণ করেনি, যা নেপলীয় যুদ্ধ এরও অনেক পরে একটি ছোট ষষ্ঠ-মাত্রার ও স্লুপের চেয়ে সামান্য বড় নৌযান বোঝাতে ব্যবহৃত হত।

আমেরিকার স্বাধীনতা যুদ্ধে ফ্রান্স কর্তৃক হারানো শেষ নৌযানটি ছিল কর্ভেট "লা ড্রাগন", যেটিকে এর অধিনায়ক ১৭৮৩ এর জানুয়ারিতে হাইতির মন্টে ক্রিস্টি থেকে আগত একটি ব্রিটিশ সৈন্যদলের হাতে ধরা না পড়ার জন্য ছিদ্র করে ডুবিয়ে দিয়েছিলেন। 

সপ্তদশ শতকের বেশিরভাগ কর্ভেট ও স্লুপস দৈর্ঘ্যে প্রায় এবং ৪০ থেকে ৭০ "টন বার্থেন" ওজনের হত। এগুলো একটি ডেকে চার থেকে আটটি ছোট কামান ব্যবহার করত। সময়ের সাথে সাথে কর্ভেটের আকার ও ধারণক্ষমতা বৃদ্ধি পেতে থাকে এবং ১৮০০ সালের মধ্যে এদের দৈর্ঘ্য এর বেশি ও ৪০০ থেকে ৬০০ টন বার্থেন ওজনের হয়ে দাঁড়ায়।

পালতোলা নৌযান
দ্বিতীয় বিশ্বযুদ্ধ
আধুনিক কর্ভেট
বাষ্পচালিত জাহাজ